CELEX: C2005/045/05
Language: lv
Date: 2005-02-19 00:00:00
Title: Tiesas spriedums (Virspalāta) 2004. gada 14. decembrīlietā C-309/02 (Verwaltungsgericht Stuttgart lūgums sniegt prejudiciālu nolēmumu) Radlberger Getränkegesellschaft mbH & Co. un S. Spitz KG pret Land Baden-Württemberg (Vide — Brīva preču aprite — Iepakojums un izlietotais iepakojums — Direktīva 94/62/EK — Depozīta maksa vienreizējās lietošanas iepakojumam un pieņemšanas pienākums atkarībā no vispārējās atkārtoti lietojamo iepakojumu likmes)

19.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 45/3
            
         
      TIESAS SPRIEDUMS
   
   (Virspalāta)
   2004. gada 14. decembrī
   
      lietā C-309/02 (Verwaltungsgericht Stuttgart lūgums sniegt prejudiciālu nolēmumu)
      
         Radlberger Getränkegesellschaft mbH & Co.
      
      un
      
         S. Spitz KG
      
      pret
      
         Land Baden-Württemberg
      
       (1)
   
   (Vide - Brīva preču aprite - Iepakojums un izlietotais iepakojums - Direktīva 94/62/EK - Depozīta maksa vienreizējās lietošanas iepakojumam un pieņemšanas pienākums atkarībā no vispārējās atkārtoti lietojamo iepakojumu likmes)
   (2005/C 45/05)
   tiesvedības valoda - vācu
   Lietā C-309/02 par lūgumu sniegt prejudiciālu nolēmumu atbilstoši EKL 234. pantam, ko Verwaltungsgericht Stuttgart (Vācija) iesniedza ar lēmumu, kas pieņemts 2002. gada 21. decembrī un kas Tiesā reģistrēts 2002. gada 29. augustā tiesvedībā Radlberger Getränkegesellschaft mbH & Co. un S. Spitz KG pret Land Baden-Württemberg, Tiesa (Virspalāta) šādā sastāvā: priekšsēdētājs V. Skouris, palātas priekšsēdētāji P. Jann un K. Lenaerts (referents), tiesneši C. Gulmann, J.-P. Puissochet un R. Schintgen, tiesnese N. Colneric, tiesneši S. von Bahr un J. N. Cunha Rodrigues, ģenerāladvokāts D. Ruiz-Jarabo Colomer, sekretāre M.-F. Contet, galvenā administratore, 2004. gada 14. decembrī ir pasludinājusi spriedumu, kura rezolutīvā daļa ir šāda:
   
               1)
            
            
               Eiropas Parlamenta un Padomes 1994. gada 20. decembra Direktīvas 94/62/EK par iepakojumu un izlietoto iepakojumu 1. panta 2. punkts neiestājas pret to, ka dalībvalstis pieņem pasākumus, lai veicinātu atkārtoti lietojamu iepakojumu sistēmu;
            
         
               2)
            
            
               lai gan Direktīvas 94/62 7. pants nepiešķir attiecīgajiem ražotājiem un izplatītajiem nekādas tiesības turpināt piedalīties minētajā izlietotā iepakojuma apsaimniekošanas sistēmā, tas tomēr iestājas pret to, ka, aizvietojot vispārējo izlietoto iepakojumu savākšanas sistēmu ar depozīta maksas un individuālas pieņemšanas sistēmu, jaunā sistēma nepilda Direktīvas 94/62 mērķus vai ka pāreja uz šo jauno sistēmu notiek ar pārtraukumiem, traucējot attiecīgā sektora tirgus dalībniekiem efektīvi piedalīties jaunajā sistēmā pēc tās stāšanās spēkā;
            
         
               3)
            
            
               EKL 28. pants iestājas pret tādu valsts tiesību regulējumu, kādu paredz Verordnung über die Vermeidung und Verwertung von Verpackungsabfällen (rīkojums par iepakojumu atkritumu novēršanu un reģenerāciju) 8. panta 1. punkts un 9. panta 2. punkts, ja tas veic vispārējo iepakojumu atkritumu savākšanas sistēmas nomaiņu ar depozīta maksas un individuālas pieņemšanas sistēmu, nepiešķirot attiecīgajiem ražotājiem un izplatītājiem pietiekamu pārejas periodu, lai tie piemērotos, un nenodrošinot to, ka iepakojumu atkritumu apsaimniekošanas sistēmas maiņas brīdī visi attiecīgie ražotāji vai izplatītāji var efektīvi piedalīties faktiski funkcionējošā sistēmā.
            
         
      (1)  OV C 274, 09.11.2002.